જો બજેટ પાસ ન થાય તો ભારત સરકાર માટે પણ મુશ્કેલી ઊભી થાય. પણ ભારતની પદ્ધતિ સંસદીય પદ્ધતિ છે. સરકારે બજેટ પસાર કરાવવું જ પડે, કેમ કે બજેટ પાસ ન થાય તો સરકાર લઘુમતીમાં આવી ગઈ છે એવું સાબિત થાય. અમેરિકામાં પ્રમુખ સીધા ચૂંટાયા હોય છે એટલે તેમના વહીવટીતંત્રે તૈયાર કરેલું બજેટ પસાર ન થાય તો પણ સરકાર જતી રહેતી નથી. અમેરિકાના પ્રમુખ પાસે વ્યાપક સત્તાઓ છે, પણ સત્તાના બેલેન્સ માટે સંસદ અને સેનેટ (રાજ્યસભા જેવું ઉપલા ગૃહ) પાસે નાણાંકીય સત્તાઓ છે. પ્રમુખ વીટો વાપરી શકે, પણ બજેટ પસાર કરાવવા આખરે વિપક્ષ સાથે સહયોગ કરવો જ પડે.